ΟΙ ΠΕΡΙ ΤΗΣ ΥΓΕΙΑΣ ΤΩΝ ΖΩΩΝ ΝΟΜΟΙ ΤΟΥ 2001 ΕΩΣ 2020

Κανονισμοί δυνάμει του άρθρου 14

|  |  |
| --- | --- |
| Προοίμιο. | Για σκοπούς-  |
|  |  |
|  | (α) | καλύτερης εφαρμογής των πράξεων της Ευρωπαϊκής Ένωσης με τίτλο- |
|  |  |
| ΕπίσημηΕφημερίδα τηςΕ.Ε.: L 84,31.3.2016,σ.1. | «Κανονισμός (EE) 2016/429 του Ευρωπαϊκού Κοινοβουλίου και του Συμβουλίου της 9ης Μαρτίου 2016 σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων»)»· και |
|  |  |  |
| ΕπίσημηΕφημερίδα τηςΕ.Ε.: L 95,7.4.2017,σ.1. | «Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)»· και |
|  |  |
| ΕπίσημηΕφημερίδα τηςΕ.Ε.: L 30,31.1.2002,σ.44. | (β) | εναρμόνισης με την πράξη της Ευρωπαϊκής Ένωσης με τίτλο «Οδηγία 2002/4/ΕΚ της Επιτροπής της 30ής Ιανουαρίου 2002 περί της εγγραφής σε μητρώα των μονάδων στις οποίες διατηρούνται όρνιθες ωοπαραγωγής που καλύπτονται από την οδηγία 1999/74/ΕΚ του Συμβουλίου», |
|  |  |
| 109(I) του 200182(Ι) του 2003116(Ι) του 200720(Ι) του 200943(Ι) του 201236(Ι) του 2014130(I) του 2016201(Ι) του 2020. | Το Υπουργικό Συμβούλιο, ασκώντας τις εξουσίες που χορηγούνται σε αυτό δυνάμει του άρθρου 14 του περί της Υγείας των Ζώων Νόμου, εκδίδει τους ακόλουθους Κανονισμούς: |
|  |  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Εγγραφής των Εκμεταλλεύσεων όπου Διατηρούνται ή Εκτρέφονται Πουλερικά Κανονισμοί του 2022.  |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν προκύπτει διαφορετική έννοια από το κείμενο- |
|  |  |
| Επίσημη Εφημερίδα της Ε.Ε.: L 139, 30.4.2004,σ. 55. | «αυγά» σημαίνει το αυγά κατανάλωσης που δεν προορίζονται για επώαση, όπως αυτά καθορίζονται στις πρόνοιες του Κανονισμού (ΕΚ) αριθ. 853/2004· |
|  |  |
|  | «βιοπροφύλαξη» έχει την έννοια που αποδίδεται στον όρο αυτό από τις πρόνοιες του άρθρου 4 του Κανονισμού (EE) 2016/429· |
|  |  |
|  | «εκμετάλλευση ανάθρεψης ή «αναθρεπτήριο» σημαίνει την εκμετάλλευση της οποίας η δραστηριότητα συνίσταται στην εκτροφή πουλερικών παραγωγής με σκοπό την παραγωγή αυγών πριν το στάδιο της ωοπαραγωγικής ωριμότητας (αυγοπαραγωγής)· |
|  |  |
|  | «εκμετάλλευση αυγοπαραγωγής» σημαίνει την εκμετάλλευση της οποίας η δραστηριότητα συνίσταται στην εκτροφή πουλερικών παραγωγής με σκοπό την παραγωγή αυγών· |
|  |  |
|  | «εκμετάλλευση κρεοπαραγωγής» σημαίνει την εκμετάλλευση της οποίας η δραστηριότητα συνίσταται στην εκτροφή πουλερικών παραγωγής με σκοπό την παραγωγή κρέατος. |
|  |  |
|  | «Κανονισμός (EE) 2016/429» σημαίνει τον Κανονισμό (EE) 2016/429 του Ευρωπαϊκού Κοινοβουλίου και του Συμβουλίου της 9ης Μαρτίου 2016 σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων»), όπως αυτός εκάστοτε τροποποιείται ή αντικαθίσταται· |
|  |  |
|  | «Κανονισμός (ΕΕ) 2017/625» σημαίνει τον Κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)», όπως αυτός εκάστοτε τροποποιείται ή αντικαθίσταται· |
|  |  |
| Επίσημη Εφημερίδατης Ε.Ε.: L 157, 17.6.2008,σ.46. | «Κανονισμός (ΕΚ) αριθ. 543/2008» σημαίνει τον Κανονισμό (ΕΚ) αριθ. 543/2008 της Επιτροπής της 16ης Ιουνίου 2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τους κανόνες εμπορίας για το κρέας πουλερικών, όπως αυτός εκάστοτε τροποποιείται ή αντικαθίσταται· |
|  |  |
| Επίσημη Εφημερίδατης Ε.Ε.: L 163, 24.6.2008,σ.6. | «Κανονισμός (ΕΚ) αριθ. 589/2008» σημαίνει τον Κανονισμό (ΕΚ) αριθ. 589/2008 της Επιτροπής της 23ης Ιουνίου 2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τις προδιαγραφές εμπορίας των αυγών, όπως αυτός εκάστοτε τροποποιείται ή αντικαθίσταται· |
|  |  |
| Επίσημη Εφημερίδατης Ε.Ε.: L150, 14/6/2018,σ.1. | «Κανονισμός (ΕΕ) αριθ. 2018/848» σημαίνει τον Κανονισμό (ΕΕ) αριθ. 2018/848 του Ευρωπαϊκού Κοινοβουλίου και του Συμβουλίου της 30ής Μαΐου 2018 για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου, όπως αυτός εκάστοτε τροποποιείται ή αντικαθίσταται· |
|  |  |
| 109(I) του 200182(Ι) του 2003116(Ι) του 200720(Ι) του 200943(Ι) του 201236(Ι) του 2014130(I) του 2016201(Ι) του 2020. | «Νόμος» σημαίνει τον περί της Υγείας των Ζώων Νόμο·  |
|  |  |
|  | «ορνιθώνας (ή θάλαμος)» σημαίνει το κτίριο εντός μιας εκμετάλλευσης στο οποίο εκτρέφεται σμήνος πουλερικών· |
|  |  |
|  | «πουλερικά» σημαίνει όλα τα είδη πτηνών, που εκτρέφονται ή διατηρούνται με σκοπό την παραγωγή κρέατος ή αυγών· |
|  |  |
|  | «πουλερικά παραγωγής» σημαίνει τα πουλερικά ηλικίας τουλάχιστον εβδομήντα δύο (72) ωρών που εκτρέφονται με σκοπό την παραγωγή κρέατος ή αυγών· |
|  |  |
|  | «σμήνος» σημαίνει το σύνολο των πουλερικών με το ίδιο υγειονομικό καθεστώς, τα οποία εκτρέφονται ταυτόχρονα στο ίδιο κτίριο ή στον ίδιο περιφραγμένο χώρο και αποτελούν μια επιδημιολογική μονάδα, και σε περίπτωση που τα πουλερικά εκτρέφονται σε ορνιθώνες (θαλάμους), ο όρος αυτός περιλαμβάνει όλα τα πουλερικά που εκτρέφονται ταυτόχρονα στον ίδιο χώρο· |
|  |  |
|  | «Τμήμα Γεωργίας» σημαίνει το Τμήμα Γεωργίας του Υπουργείου Γεωργίας, Αγροτικής Ανάπτυξης και Περιβάλλοντος· |
|  |  |
|  | «υπεύθυνος εκμετάλλευσης» σημαίνει το φυσικό ή νομικό πρόσωπο το οποίο έχει υπό την ευθύνη του πουλερικά, ακόμη και για περιορισμένη χρονική διάρκεια, εξαιρουμένων των κτηνιάτρων και των κατόχων ζώων συντροφιάς. |
|  |  |
|  |  (2) Οποιοιδήποτε άλλοι όροι οι οποίοι χρησιμοποιούνται στις πρόνοιες των παρόντων Κανονισμών και δεν έτυχαν διαφορετικού καθορισμού σε αυτούς, έχουν την έννοια που αποδίδεται σε αυτούς από τις διατάξεις του Νόμου και από τις πρόνοιες των Κανονισμών που περιλαμβάνονται στο προοίμιο των παρόντων Κανονισμών. |
|  |  |
| Πεδίο εφαρμογής. | 3.-(1) Οι παρόντες Κανονισμοί εφαρμόζονται- |
|  | (α) | στις εκμεταλλεύσεις ανάθρεψης·  |
|  |  |  |
|  | (β) | στις εκμεταλλεύσεις αυγοπαραγωγής· και |
|  |  |  |
|  | (γ) | στις εκμεταλλεύσεις κρεοπαραγωγής.  |
|  |  |
|  |  (2) Οι παρόντες Κανονισμοί δεν εφαρμόζονται στα πουλερικά που εκτρέφονται από τους ιδιοκτήτες τους για δική τους κατανάλωση ή χρήση ή ως ζώα συντροφιάς. |
|  |  |
| Αίτηση εγγραφής εκμετάλλευσης και χορήγηση διακριτικού αριθμού. | 4.-(1) Ο υπεύθυνος εκμετάλλευσης, πριν την έναρξη των δραστηριοτήτων του, υποβάλλει στην Αρμόδια Αρχή αίτηση για καταχώριση της εκμετάλλευσής του στο μητρώο που τηρείται από την Αρμόδια Αρχή και λαμβάνει διακριτικό αριθμό εγγραφής της εκμετάλλευσής του. |
|  |  |
|  |  (2) Ο υπεύθυνος εκμετάλλευσης υποβάλλει στην Αρμόδια Αρχή για κάθε εκμετάλλευση τα ακόλουθα έγγραφα: |
|  |  |
|  | (α) | Αίτηση, σε τύπο που καθορίζεται από την αρμόδια αρχή και δημοσιεύεται στην επίσημη ιστοσελίδα της, η οποία αίτηση περιλαμβάνει τις ακόλουθες πληροφορίες: |
|  |  |  |
|  |  | (i) | την επωνυμία και τη διεύθυνση της εκμετάλλευσης· |
|  |  | (ii) | σε περίπτωση φυσικού προσώπου, το όνομα, τη διεύθυνση, τα στοιχεία επικοινωνίας και τον αριθμό δελτίου ταυτότητας ή διαβατηρίου του υπεύθυνου της εκμετάλλευσης και σε περίπτωση νομικού προσώπου την επωνυμία, την έδρα και τα στοιχεία επικοινωνίας αυτού· |
|  |  | (iii) | σε περίπτωση φυσικού προσώπου, το όνομα, τη διεύθυνση, τα στοιχεία επικοινωνίας και τον αριθμό δελτίου ταυτότητας ή διαβατηρίου του ιδιοκτήτη της εκμετάλλευσης και σε περίπτωση νομικού προσώπου την επωνυμία, την έδρα και τα στοιχεία επικοινωνίας αυτού·  |
|  |  | (iv) | το όνομα, τη διεύθυνση, τα στοιχεία επικοινωνίας και τον αριθμό δελτίου ταυτότητας ή διαβατηρίου του φυσικού προσώπου που είναι υπεύθυνο για τα πουλερικά· |
|  |  | (v) | τους αριθμούς εγγραφής άλλων εκμεταλλεύσεων πουλερικών που λειτουργούν με τον ίδιο υπεύθυνο εκμετάλλευσης ή με τον ίδιο υπεύθυνο για τα πουλερικά ή είναι ιδιοκτησίας οποιουδήποτε εκ των δύο (2)· |
| Παράρτημα Ι.Παράρτημα ΙΙ. |  | (vi) | τις μεθόδους εκτροφής, όπως αυτές προβλέπονται στις πρόνοιες του Παραρτήματος Ι και του Παραρτήματος ΙΙ· και |
| Επίσημη Εφημερίδα Παράρτημα Τρίτο (Ι): 4.3.2011. |  | (vii) | την προτεινόμενη μέγιστη δυναμικότητα της εκμετάλλευσης σε αριθμό πουλερικών ταυτόχρονα παρόντων ανά ορνιθώνα (θάλαμο) και ανά μέθοδο εκτροφής και την προτεινόμενη μέγιστη πυκνότητα εκτροφής ανά ορνιθώνα (θάλαμο) και ανά μέθοδο εκτροφής σε περίπτωση εκμετάλλευσης κρεοπαραγωγής που εμπίπτει στο πεδίο εφαρμογής των περί Προστασίας και Ευημερίας των Ζώων (Προστασία των Κοτόπουλων που Εκτρέφονται για την Παραγωγή Κρέατος) Κανονισμών· |
|  |  |  |
|  | (β) | σε περίπτωση νομικού προσώπου, η αίτηση συνοδεύεται επιπρόσθετα από- |
|  |  |  |
|  |  | (i) | αντίγραφο του Πιστοποιητικού Συστάσεως της Εταιρείας από το Τμήμα Εφόρου Εταιρειών και Διανοητικής Ιδιοκτησίας του Υπουργείου Ενέργειας, Εμπορίου και Βιομηχανίας·και |
|  |  | (ii) | αντίγραφο εξουσιοδότησης του νόμιμου εκπροσώπου· |
|  |  |  |
|  | (γ) | τοπογραφικό σχέδιο της εκμετάλλευσης και αναφορά στο εμβαδόν του υπαίθριου χώρου που διατίθεται για τα πουλερικά, όπου αυτό εφαρμόζεται· |
|  |  |  |
|  | (δ) | σχέδιο βιοπροφύλαξης, το οποίο περιλαμβάνει τα μέτρα ελέγχου ως αυτά καθορίζονται από τις πρόνοιες των Κανονισμών 5 και 6· και  |
|  |  |  |
|  | (ε) | οποιαδήποτε άλλα στοιχεία εύλογα ζητούνται από την Αρμόδια Αρχή για σκοπούς εφαρμογής των προνοιών των παρόντων Κανονισμών. |
|  |  |
|  |  (3) Οι εκμεταλλεύσεις πουλερικών οι οποίες λειτουργούν κατά την έναρξη της ισχύος των παρόντων Κανονισμών υποβάλλουν την αίτηση που προβλέπεται στις πρόνοιες της παραγράφου (1) εντός έξι (6) μηνών από την ημερομηνία έναρξης της ισχύος των παρόντων Κανονισμών. |
|  |  |
|  |  (4) Με την παραλαβή της αίτησης, η Αρμόδια Αρχή προβαίνει σε επιθεώρηση για σκοπούς εγγραφής της εκμετάλλευσης. |
|  |  |
|  |  (5) Η Αρμόδια Αρχή εγγράφει την εκμετάλλευση αφού προηγουμένως- |
|  |  |
|  | (α) | εγκρίνει το προβλεπόμενο σχέδιο βιοπροφύλαξης που προβλέπεται στις πρόνοιες της υποπαραγράφου (δ) της παραγράφου (2). |
|  |  |  |
|  | (β) | διαπιστώσει ότι πληρούνται οι προϋποθέσεις για την εφαρμογή των μέτρων που προβλέπονται στις πρόνοιες των Κανονισμών 5 και 6· |
|  |  |  |
| Επίσημη Εφημερίδα Παράρτημα Τρίτο (Ι): 11.2.2002. | (γ) | (i) | στην περίπτωση εκμετάλλευσης αυγοπαραγωγής, αναθρεπτηρίου ή εκμετάλλευσης κρεοπαραγωγής, ανεξαρτήτως του αριθμού των πουλερικών που εκτρέφονται σε κάθε μία από αυτές, διαπιστώσει ότι πληρούνται οι πρόνοιες των περί Προστασίας και Ευημερίας των Ζώων (Προστασία των Ζώων που Προορίζονται για Κτηνοτροφικούς Σκοπούς) Κανονισμών·  |
| Επίσημη Εφημερίδα Παράρτημα Τρίτο (Ι): 3.10.2003.………….. |  | (ii)  | στην περίπτωση εκμετάλλευσης αυγοπαραγωγής που εμπίπτει στο πεδίο εφαρμογής των προνοιών του περί Προστασίας και Ευημερίας των Ζώων (Προστασία Ωοπαραγωγών Ορνίθων) Κανονισμών, πέραν των κανονισμών που αναφέρονται στην υποπαράγραφο (i) πληρούνται επιπροσθέτως οι πρόνοιες των εν λόγω κανονισμών· |
|  |  | (iii)  | στην περίπτωση εκμετάλλευσης κρεοπαραγωγής που εμπίπτει στο πεδίο εφαρμογής των προνοιών περί Προστασίας και Ευημερίας των Ζώων (Προστασία των Κοτόπουλων που Εκτρέφονται για την Παραγωγή Κρέατος) Κανονισμών, πληρούνται επιπροσθέτως οι πρόνοιες των εν λόγω Κανονισμών· και |
|  |  |  |
|  | (δ) | στην περίπτωση εκμετάλλευσης στην οποία εφαρμόζεται ως μέθοδος εκτροφής η ελεύθερη βοσκή, λάβει βεβαίωση τήρησης των απαιτήσεων του Κανονισμού (ΕΚ) αριθ. 589/2008 και του Κανονισμού (ΕΚ) αριθ. 543/2008 αναφορικά με τη μέθοδο εκτροφής ελεύθερης βοσκής, η οποία εκδίδεται από το Τμήμα Γεωργίας· |
|  |  |  |
|  |  (6)(α)  | Στην περίπτωση εκμετάλλευσης στην οποία εφαρμόζεται ως μέθοδος εκτροφής η βιολογική παραγωγή, η Αρμόδια Αρχή εγγράφει την εκμετάλλευση και ενημερώνει σχετικά το Τμήμα Γεωργίας, ώστε να προβεί στις απαιτούμενες διαδικασίες για εγγραφή της εκμετάλλευσης στο μητρώο ελεγχόμενων επιχειρηματιών βιολογικής παραγωγής που τηρεί σύμφωνα με τις πρόνοιες του Κανονισμού (ΕΕ) αριθ. 2018/848· και |
|  |  |  |
|  | (β) | Το Τμήμα Γεωργίας ενημερώνει την Αρμόδια Αρχή σχετικά με την εγγραφή της εκμετάλλευσης στο μητρώο ελεγχόμενων επιχειρηματιών βιολογικής παραγωγής. |
|  |  |  |
|  |   |
| Παράρτημα Ι. |  (7) Σε περίπτωση εκμετάλλευσης αυγοπαραγωγής, η Αρμόδια Αρχή χορηγεί διακριτικό αριθμό εγγραφής ο οποίος απαρτίζεται από ψηφίο το οποίο συμβολίζει τη μέθοδο εκτροφής, ακολουθούμενο από τον κωδικό CY και τον αριθμό ταυτοποίησης σύμφωνα με τις πρόνοιες του Παραρτήματος Ι.  |
|  |  |
| Παράρτημα ΙΙ. |  (8) Σε περίπτωση εκμετάλλευσης κρεοπαραγωγής, η Αρμόδια Αρχή χορηγεί διακριτικό αριθμό εγγραφής σύμφωνα με τις πρόνοιες του Παραρτήματος ΙΙ. |
|  |  |
| Παράρτημα ΙΙΙ. |  (9) Σε περίπτωση εκμετάλλευσης ανάθρεψης η Αρμόδια Αρχή χορηγεί διακριτικό αριθμό εγγραφής σύμφωνα με τις πρόνοιες του Παραρτήματος ΙΙΙ. |
|  |  |
|  |  (10) Ο υπεύθυνος εκμετάλλευσης ενημερώνει αμέσως την Αρμόδια Αρχή για οποιαδήποτε αλλαγή των στοιχείων που σχετίζονται με την εκμετάλλευσή του και τα οποία είχαν υποβληθεί με την αίτησή του και η Αρμόδια Αρχή ενημερώνει, ανάλογα, το σχετικό μητρώο. |
|  |  |
| Υγιεινή των εκμεταλλεύσεων πουλερικών. | 5.-(1) Επιπροσθέτως των υποχρεώσεων που προβλέπονται στις πρόνοιες των Ευρωπαϊκών Κανονισμών που αναφέρονται στο προοίμιο των παρόντων Κανονισμών, ο υπεύθυνος εκμετάλλευσης τηρεί- |
|  |  |
|  | (α) | μέτρα ελέγχου της μόλυνσης από τον αέρα, το έδαφος, το νερό, τις ζωοτροφές, τα κτηνιατρικά προϊόντα και την αποθήκευση, το χειρισμό και τη διάθεση των αποβλήτων. |
|  |  |  |
|  | (β) | μέτρα που αφορούν την υγεία και την καλή διαβίωση των ζώων· και |
|  |  |  |
|  | (γ) | μέτρα που αφορούν τα προγράμματα για την παρακολούθηση και τον έλεγχο των ζωονόσων και των ζωονοσογόνων παραγόντων, όπου αυτά εφαρμόζονται. |
|  |  |  |
|  |  (2) Ο υπεύθυνος εκμετάλλευσης λαμβάνει τα κατάλληλα μέτρα, ώστε- |
|  |  |
|  | (α) | οι χώροι της εκμετάλλευσης να διατηρούνται καθαροί και, όταν αυτό είναι αναγκαίο μετά από τον καθαρισμό, να απολυμαίνονται με τον κατάλληλο τρόπο· |
|  |  |  |
|  | (β) | (i) οι χώροι της εκμετάλλευσης να είναι σχεδιασμένοι με τέτοιον τρόπο, ώστε να στεγάζουν ένα είδος πουλερικών και ένα μόνο είδος παραγωγής: |
|  |  |  |
|  |  |  Νοείται ότι, στην περίπτωση εποχιακής εκτροφής γαλοπούλων κρεοπαραγωγής, αυτές μπορούν να εκτρέφονται σε εκμετάλλευση κρεοπαραγωγής με τον ίδιο διακριτικό αριθμό εγγραφής, στην οποία εκτρέφονται κοτόπουλα κρεοπαραγωγής νοουμένου ότι σε κάθε ορνιθώνα (θάλαμο) τοποθετούνται ξεχωριστά είτε γαλοπούλες είτε κοτόπουλα κρεοπαραγωγής χωρίς αυτά να αναμιγνύονται· |
|  |  |  |
|  |  | (ii) στις εκμεταλλεύσεις αυγοπαραγωγής να εφαρμόζεται σύστημα μονοεκτροφής (all in all out) σε επίπεδο ορνιθώνα (θαλάμου), σύμφωνα με το οποίο εκτρέφονται όρνιθες της ίδιας ηλικίας σε κάθε ένα ορνιθώνα (θάλαμο) και το ίδιο σύστημα μονοεκτροφής σε επίπεδο ορνιθώνα (θαλάμου) εφαρμόζεται τουλάχιστον και στις εκμεταλλεύσεις κρεοπαραγωγής· |
|  |  |  |
|  | (γ) | ο εξοπλισμός να διατηρείται καθαρός και, όταν αυτό είναι αναγκαίο μετά τον καθαρισμό, να απολυμαίνεται με τον κατάλληλο τρόπο· |
|  |  |  |
|  | (δ) | οι εσωτερικοί χώροι και δομές της εκμετάλλευσης να επιτρέπουν τον πλήρη καθαρισμό τους· |
|  |  |  |
|  | (ε) | να χρησιμοποιείται πόσιμο νερό ή καθαρό νερό για την αποφυγή μόλυνσης· |
|  |  |  |
|  | (στ) | η κατασκευή και η συντήρηση της εκμετάλλευσης να είναι κατάλληλη, ώστε να αποκλείεται στο μέτρο του δυνατού η είσοδος ζώων και παρασίτων και να προλαμβάνεται η μόλυνση από ζώα και επιβλαβείς οργανισμούς. |
|  |  |  |
|  | (ζ) | να υπάρχουν καθορισμένες διαδικασίες για την καταπολέμηση των τρωκτικών και των παρασίτων και να τηρούνται αποδεικτικά στοιχεία για τους ελέγχους που διενεργούνται και τα προϊόντα που χρησιμοποιούνται για τον σκοπό αυτό· |
|  |  |  |
|  | (η) | οι χώροι στην εκμετάλλευση να διατηρούνται καθαροί και τακτοποιημένοι· |
|  |  |  |
|  | (θ) | η αποθήκευση και ο χειρισμός των αποβλήτων να γίνεται με τέτοιο τρόπο, ώστε να προλαμβάνεται η μόλυνση· |
|  |  |  |
|  | (ι) | να απομακρύνονται σε καθημερινή βάση τα νεκρά πουλερικά από τις εγκαταστάσεις και να απορρίπτονται με τρόπο που δεν επιτρέπει την εξάπλωση μολυσματικών παραγόντων· |
|  |  |  |
|  | (κ) | να τηρούνται στοιχεία σχετικά με την θνησιμότητα και αποδεικτικά στοιχεία για τη διάθεση των νεκρών πουλερικών, καθώς και τυχόν συμφωνίες που έχουν συναφθεί για τη διάθεσή τους. |
|  |  |  |
|  | (κα) | κατά την εισαγωγή νέων ζώων, να αποφεύγεται η εισαγωγή και η μετάδοση νόσων με τη λήψη προληπτικών μέτρων και την αναφορά στην Αρμόδια Αρχή της υπόνοιας για εμφάνιση κρουσμάτων τέτοιων νόσων· και |
|  |  |  |
|  | (κβ) | να λαμβάνονται υπόψη τα αποτελέσματα των σχετικών αναλύσεων που πραγματοποιούνται σε δείγματα που λαμβάνονται από ζώα ή σε άλλα δείγματα τα οποία είναι σημαντικά για την ανθρώπινη υγεία. |
|  |  |  |
| Τήρηση αρχείου. | 6.-(1) Ο υπεύθυνος εκμετάλλευσης τηρεί αρχείο σχετικά με- |
|  |  |
|  | (α) | τη φύση και την προέλευση των ζωοτροφών που δίνονται στα πουλερικά· |
|  |  |  |
|  | (β) | την εκδήλωση νόσων οι οποίες ενδέχεται να επηρεάσουν την ασφάλεια των προϊόντων ζωικής προέλευσης· |
|  |  |  |
|  | (γ) | τα αποτελέσματα αναλύσεων που πραγματοποιούνται σε δείγματα από πουλερικά ή άλλα δείγματα που λαμβάνονται για διάγνωση, τα οποία έχουν σημασία για την ανθρώπινη υγεία· |
|  |  |  |
|  | (δ) | τυχόν σχετικές εκθέσεις ελέγχων που διενεργούνται στα πουλερικά ή τα ζωικά προϊόντα· και |
|  |  |  |
|  | (ε) | στοιχεία που αφορούν την προμήθεια και/ή διάθεση πουλερικών, τα συσκευαστήρια που χρησιμοποιούνται, τις τοποθετήσεις, ενδεχόμενες μετακινήσεις και αποπληθυσμούς σμηνών, τα οποία κοινοποιούνται στην Αρμόδια Αρχή εντός πέντε (5) εργάσιμων ημερών από την ημερομηνία που πραγματοποιούνται οι εν λόγω δραστηριότητες. |
|  |  |  |
|  | (2)(α) | Ο υπεύθυνος εκμετάλλευσης τηρεί τις προβλεπόμενες στην παράγραφο (1) πληροφορίες για τουλάχιστον πέντε (5) συναπτά έτη και θέτει τις πληροφορίες αυτές στη διάθεση της Αρμόδιας Αρχής όποτε αυτό του ζητηθεί.  |
|  |  |
|  | (β) | Ο Διευθυντής ορίζει τις διαδικασίες που ακολουθούνται από τον υπεύθυνο της εκμετάλλευσης για σκοπούς τήρησης και ενημέρωσης της ηλεκτρονικής βάσης δεδομένων από την Αρμόδια Αρχή. |
|  |  |  |
| Έναρξη της ισχύος των παρόντωνΚανονισμών. | 7.-(1) Με την επιφύλαξη των προνοιών της παραγράφου (2) οι παρόντες Κανονισμοί τίθενται σε ισχύ την ημερομηνία δημοσίευσής τους στην Επίσημη Εφημερίδα της Δημοκρατίας. |
|  |  |
|  |  (2) Η απαίτηση που ορίζεται στις πρόνοιες της υπο-υποπαραγράφου (ii) της υποπαραγράφου (β) της παραγράφου (2) του Κανονισμού 5 για εφαρμογή συστήματος μονοεκτροφής σε επίπεδο ορνιθώνα (θαλάμου) στις εκμεταλλεύσεις αυγοπαραγωγής τίθεται σε ισχύ τρία (3) χρόνια μετά την ημερομηνία έναρξης της ισχύος των παρόντων Κανονισμών. |

ΠΑΡΑΡΤΗΜΑ Ι

Κανονισμός 4(7)

Διακριτικός αριθμός εγγραφής εκμεταλλεύσεων αυγοπαραγωγής

1. **1ο ψηφίο:** Μέθοδος εκτροφής

0 Βιολογικής παραγωγής

1. Ελεύθερης βοσκής
2. Αχυρώνα ή στρωμνής
3. Κλωβοστοιχίας
4. **CY:** Κύπρος
5. **2ο ψηφίο:** Επαρχία
	1. Λευκωσία
	2. Κερύνεια
	3. Αμμόχωστος
	4. Λάρνακα
	5. Λεμεσός
	6. Πάφος
6. **3ο, 4ο και 5ο ψηφίο:**

Α/Α καταχώρησης της εκμετάλλευσης στο μητρώο που τηρείται από την Αρμόδια Αρχή.

1. **Παρεμβάλλεται:**

Παύλα (–) ή τελεία (.).

1. **6ο και 7ο ψηφίο:**

Αντιπροσωπεύει τον ορνιθώνα (θάλαμο) της εκμετάλλευσης.

ΠΑΡΑΡΤΗΜΑ ΙI

Κανονισμός 4 (8)

Διακριτικός αριθμός εγγραφής εκμεταλλεύσεων κρεοπαραγωγής

1. **CY:** Κύπρος
2. **Γράμμα** που αντιπροσωπεύει το είδος πουλερικών**.**
3. **1ο ψηφίο:** Επαρχία
	1. Λευκωσία
	2. Κερύνεια
	3. Αμμόχωστος
	4. Λάρνακα
	5. Λεμεσός
	6. Πάφος
4. **2ο ψηφίο:** Είδος εκτροφής
5. μονοεκτροφή
6. πολυεκτροφή
7. **3ο ψηφίο:** Μέθοδος εκτροφής
8. βιολογικής παραγωγής
9. ελεύθερης βοσκής
10. στρωμνής
11. **4ο, 5ο και 6ο ψηφίο:**

Α/Α καταχώρησης της εκμετάλλευσης στο μητρώο που τηρείται από την Αρμόδια Αρχή.

1. **Παρεμβάλλεται:**

Παύλα (–) ή τελεία (.).

1. **7ο και 8ο ψηφίο:**

Αντιπροσωπεύει τον ορνιθώνα (θάλαμο) της εκμετάλλευσης.

ΠΑΡΑΡΤΗΜΑ ΙΙΙ

Κανονισμός 4(9)

Διακριτικός αριθμός εγγραφής εκμεταλλεύσεων ανάθρεψης

1. **CY:** Κύπρος
2. **1ο ψηφίο:** Επαρχία
	1. Λευκωσία
	2. Κερύνεια
	3. Αμμόχωστος
	4. Λάρνακα
	5. Λεμεσός
	6. Πάφος
3. **2ο, 3ο και 4ο ψηφίο:**

Α/Α καταχώρησης της εκμετάλλευσης στο μητρώο που τηρείται από την Αρμόδια Αρχή.

1. **Παρεμβάλλεται:**

Παύλα (–) ή τελεία (.).

1. **5ο και 6ο ψηφίο:**

Αντιπροσωπεύει τον ορνιθώνα (θάλαμο) της εκμετάλλευσης.

Αρ. Φακ.: 23.03.059.002-2022

Κλ.Χ/ΧΧ